ส่วนที่ 2

บริษัทที่ออกหลักทรัพย์

+--------------------+---+---------------------------------------------+
| ชื่อบริษัท             | : | บริษัท ซันเทคกรุ๊ป จำกัด (มหาชน)                  |
|                    |   |                                             |
|                    |   | (“บริษัทฯ ” หรือ “ SUNTEC ”)                   |
+--------------------+---+---------------------------------------------+
| การประกอบธุรกิจ      | : | ลงทุนโดยการเข้าถือหุ้น (Holding Company ) และ    |
|                    |   |                                             |
|                    |   | บริหารงานในบริษัทแปรสภาพเศษเหล็ก                |
+--------------------+---+---------------------------------------------+
| ที่ตั้งสำนักงานใหญ่      | : | อาคารยูเอ็มทาวเวอร์ ชั้นที่ 17 เลขที่ 9 ถนนรามคำแหง  |
|                    |   |                                             |
|                    |   | แขวงสวนหลวง เขตสวนหลวง กรุงเทพมหานคร         |
|                    |   |                                             |
|                    |   | 10250                                       |
+--------------------+---+---------------------------------------------+
| เลขทะเบียนบริษัท      | : | 0107536001117 (เดิมเลขที่ บมจ.185)             |
+--------------------+---+---------------------------------------------+
| โทรศัพท์             | : | (02) 7199734-43                             |
+--------------------+---+---------------------------------------------+
| โทรสาร             | : | (02) 7199744-45                             |
+--------------------+---+---------------------------------------------+

  2

1.ปัจจัยความเสี่ยง

  ด้วยปัจจุบันลักษณะการประกอบธุรกิจของบริษัทเป็นลักษณะการลงทุนและเข้าไปบริหารงาน(เดิม

ก่อนปรับโครงสร้างกิจการตามแผนฟื้นฟูกิจการ บริษัทประกอบธุรกิจหลัก 2 ประเภทได้แก่
ธุรกิจอุตสาหกรรมการเกษตรในการผลิตและแปรรูปมะเขือเทศและข้าวโพดบรรจุกระป๋องกับธุรกิจค้าและแปรสภาพเศษเหล็ก)
จึงทำให้ SUNTEC
มีความเสี่ยงในการดำเนินธุรกิจเป็นไปตามความเสี่ยงของบริษัทแปรสภาพเศษเหล็กที่เข้าลงทุนดังนี้

1.  ภาวะตลาดเหล็กของโลกผันผวน

โดยตลอดช่วง 2-3 ปีที่ผ่านมา กล่าวคือในปี 2547 ตลาดเหล็กของโลกมีความร้อนแรงอย่างยิ่ง
ราคาผลิตภัณฑ์เหล็กโดยเฉลี่ยพุ่งทะยานสูงขึ้น ทำให้เกิดการเก็งกำไรและกักตุนสต็อกเหล็กทั่วโลก
แต่ต่อมาในปี 2548 สถานการณ์กลับพลิกผัน ราคาผลิตภัณฑ์เหล็กชนิดต่างๆ ปรับตัวลงอย่างรวดเร็ว
เพราะอุปทานล้นตลาดโลกเนื่องจาการผลิตที่สูงขึ้นในประเทศจีน
ประกอบกับการระบายสต็อกของพ่อค้าเหล็ก ครั้นมาปี 2549 ภาวะอุปสงค์-อุปทานเหล็กของโลก
มีแนวโน้มว่าจะอยู่ในระดับค่อนข้างที่สมดุลมีเสถียรภาพกว่าในช่วงปี 2547-2548
โดยมีการคาดการณ์ว่าปริมาณผลิตเหล็กของโลกในปีนี้จะอยู่ที่ประมาณ 1,176
ล้านเมตริกตันหรือเติบโตในอัตราร้อยละ 4.14 ซึ่งจะลดตัวลงจากอัตราขยายตัวร้อยละ 7.49 ในปี
2548
และโดยเฉพาะอย่างยิ่งปริมาณการผลิตเหล็กของจีนซึ่งปัจจุบันเป็นผู้ผลิตเหล็กรายใหญ่ที่สุดของโลกและถือเป็นตัวแปรสำคัญยิ่งที่กำหนดทิศทางตลาดเหล็กของโลก
ก็มีการคาดการณ์ว่าปริมาณผลิตเหล็กของจีนในปี 2549 นี้ จะเติบโตเพียงประมาณร้อยละ 10.5
ด้วยปริมาณการผลิต 386 ล้านเมตริกตัน
ซึ่งชะลอตัวลงค่อนข้างมากเมื่อเทียบกับที่ได้เคยขยายตัวในอัตราสูงถึงเกือบร้อยละ 30 ในปี 2548
ที่ผ่านมา จากภาวะอุปสงค์-อุปทานเหล็กที่ผันผวน
ทำให้บริษัทมีความเสี่ยงในด้านเสถียรภาพราคาและปริมาณการสั่งซื้อเหล็กแปรสภาพจากคู่ค้าอันเป็นผลกระทบลูกโซ่อย่างหลีกเสี่ยงมิได้
อย่างไรก็ตามสำหรับแนวโน้มระยะยาวคาดว่าสถานการณ์ด้านอุปทาน-อุปสงค์ของเหล็กในประเทศและลาดโลกจะมีความสมดุลมากขึ้นอย่างต่อเนื่อง
และราคาเหล็กก็จะมีเสถียรภาพขึ้น ทำให้ปัจจัยความเสี่ยงในเรื่องนี้ของบริษัท ลดลงไปด้วย

2.  ความเสี่ยงทางการตลาด

ปัจจุบันบริษัทจำหน่ายผลิตภัณฑ์ทั้งหมดให้แก่บริษัทนครไทยสตริปมิล จำกัด (มหาชน)
แต่เพียงบริษัทเดียว
ทำให้บริษัทอาจเกิดความเสี่ยงจากการยกเลิกหรือลดปริมาณการสั่งซื้อจากบริษัทได้ อย่างไรก็ดี
ทางบริษัท ได้รับคำยืนยันจากทางบริษัท นครไทยสตริปมิล ว่าจะยังคงสั่งซื้อสินค้าจากทางบริษัท
ในปริมาณไม่น้อยกว่าที่ผ่านมาต่อไป ถึงแม้บริษัท จีสตีล จำกัด (มหาชน)
จะเข้าร่วมทุนและบริหารกิจการใน บริษัท นครไทยสตริปมิล ด้วยแล้วก็ตาม ประกอบกับทาง
SUNTEC
ก็ได้แสวงหาลูกค้ารายอื่นเพิ่มเติมอยู่อีกทางหนึ่งด้วยจึงทำให้ความเสี่ยงทางการตลาดของบริษัทลดลงไป

3.  ความเสี่ยงจากการที่ผลประกอบการของบริษัทย่อยไม่เป็นไปตามเป้าหมาย

โดยปัจจุบันบริษัทย่อย ซันเทคเมทัลส์ อยู่ในธุรกิจอุตสาหกรรมแปรสภาพเศษเหล็ก
ซึ่งเป็นธุรกิจที่อาศัยเงินลงทุนจำนวนมาก ซึ่งอาจกระทบต่อกระแสเงินสดของบริษัท
เนื่องจากกิจการอาจมีความต้องการเงินลงทุนในเครื่องจักรเพิ่มเติม
หรือยังไม่สามารถจ่ายเงินปันผลได้ ดังนั้น เพื่อเป็นการลดความเสี่ยงในเรื่องนี้ SUNTEC
จึงได้กำหนดให้บริษัทย่อยจัดทำแผนธุรกิจ
เพื่อกำหนดเป้าหมายทางธุรกิจและการลงทุนเป็นการล่วงหน้า
รวมถึงเสนอแผนดำเนินการและงบประมาณประจำปีซึ่งจะต้องผ่านการพิจารณาและได้รับอนุมัติ

3